google/wiki40b huggingface dataset:
Ντέγιαν Τομάσεβιτς

Καριέρα

Ξεκίνησε την καριέρα του το 1990 στον Ερυθρό Αστέρα. Πέντε χρόνια αργότερα αγωνίστηκε στην Παρτιζάν Βελιγραδίου για τέσσερα χρόνια τις σεζόν 1995-99. Τα επόμενα δύο χρόνια (1999-01) ήταν αθλητής της Μπουντούτσνοστ. Το 2001 ήταν ο MVP της κανονικής διάρκειας της Ευρωλίγκα. Τη σεζόν 2001-02 αγωνίστηκε με την ισπανική Τάου Θεράμικα. Από το 2003 έως το 2005 αγωνίστηκε στη Βαλένθια με την οποία κατέκτησε το ULEB Cup το 2003.
Το 2005 συμφώνησε με τον Παναθηναϊκό. Με τους πράσινους κέρδισε 3 πρωταθλήματα, 3 κύπελλα αλλά και την Ευρωλίγκα το 2007 κάνοντας καλή εμφάνιση στον τελικό του ΟΑΚΑ, έχοντας 16 πόντους και 3 ριμπάουντ. Το 2007 ανανέωσε με τον Παναθηναϊκό για δύο ακόμα χρόνια, αλλά δεν ολοκλήρωσε το συμβόλαιό του. Τον Σεπτέμβριο του 2008 συμφώνησε να συνεχίσει την καριέρα του στον ΠΑΟΚ, όπου έμεινε για ένα χρόνο και τελείωσε την πλούσια αθλητική του καριέρα.

Εθνική ομάδα

Ο Τομάσεβιτς ήταν πρώτος μέλος της εθνικής ομάδας Γιουγκοσλαβίας και Σερβίας των ανδρών, με την οποία κέρδισε 3 χρυσά μετάλλια στο EuroBasket 1995, το EuroBasket 1997 και το EuroBasket 2001. Επίσης κέρδισε χάλκινο μετάλλιο στο EuroBasket 1999. Επίσης κέρδισε 2 χρυσά μετάλλια στο Παγκόσμιο Κύπελλο της FIBA, κερδίζοντας το χρυσό στο Παγκόσμιο Πρωτάθλημα της FIBA το 1998 και το Παγκόσμιο Πρωτάθλημα της FIBA το 2002. Επίσης κέρδισε ένα ασημένιο μετάλλιο στους Θερινούς Ολυμπιακούς Αγώνες του 1996 και αγωνίστηκε επίσης στους Θερινούς Ολυμπιακούς Αγώνες του 2000 και στους Θερινούς Ολυμπιακούς Αγώνες του 2004 στην Αθήνα. Τελευταία του διοργάνωση με τον εθνόσημο ήταν το Ευρωμπάκσετ 2005 που πραγματοποιήθηκε στην πατρίδα του, Σερβία.

Ομοσπονδία Μπάσκετ Σερβίας

Τον Απρίλιο του 2011, ο Τομάσεβιτς, έγινε αντιπρόεδρος της Ομοσπονδίας Μπάσκετ της Σερβίας, υπεύθυνος για τους διαγωνισμούς. Τον Οκτώβριο του 2015, διορίστηκε γενικός γραμματέας της Ομοσπονδίας Μπάσκετ της Σερβίας.
Κρυόνερο

Πληθυσμιακά στοιχεία

Μέχρι τις αρχές του 20ού αιώνα κατοικούσαν στο Κρυόνερο περί τις 300 ελληνόφωνες οικογένειες. Μετά την υπογραφή της Συνθήκης της Λωζάνης (1923), ο πληθυσμός του συμπεριλήφθηκε στην ανταλλαγή πληθυσμών και μεταφέρθηκε στην Ελλάδα. Ο μεγαλύτερος αριθμός Κρυονεριτών εγκαταστάθηκε στη Μακεδονία και συγκεκριμένα στο Καλαμπάκι της περιφερειακής ενότητας Δράμας, όπου συνέχισε να τηρεί τα έθιμά του, σημαντικότερο εκ των οποίων είναι το κουρμπάνι, το οποίο γιορτάζεται κάθε χρόνο στη γιορτή του Αγίου Αθανασίου στις 18 Ιανουαρίου.
NGC 4559

O NGC 4559 ή Caldwell 36 είναι σπειροειδής γαλαξίας στον αστερισμό Κόμη Βερενίκης. Τον ανακάλυψε ο Ουίλιαμ Χέρσελ το 1785. Οι εκτιμήσεις όσον αφορά την απόστασή του από την Γη κυμαίνονται ανάμεσα στα 19 και τα 51 εκατομμύρια έτη φωτός. Είναι μέλος της ομάδας γαλαξιών Κόμη Βερενίκη Ι.
Στον γαλαξία έχει παρατηρηθεί ένας υπερκαινοφανής αστέρας, ο SN 1941A.
Ίμπο (Μοζαμβίκη)

Τοποθεσία

Το Ίμπο είναι ένα νησί του Ινδικού ωκεανού. Ανήκει στην Επαρχία Κάμπο Ντελγκάντο, στη Συνοικία Ίμπο, τη μικρότερη συνοικία της Κάμπο Ντελγκάντο. Βρίσκεται βορειοδυτικά της Μοζαμβίκης και κεντρο-δυτικά της Κάμπο Ντελγκάντο. Βρίσκεται μέσα στο Εθνικό Πάρκο του Κιρίμπας.

Γεωγραφία

Το νησί Ίμπο έχει μήκος 4,9 χιλιόμετρα, 4,7 πλάτος και επιφάνεα 9 τ.χμ.. Είναι σχεδόν ολόκληρο αστικοποιημένο. Πρωτεύουσά του είναι η ομώνυμη πόλη Ίμπο, που είναι και η πρωτεύουσα όλης της Συνοικίας Ίμπο.

Ιστορία

Από το 1590 το νησί Ίμπο, που ανήκε στην Πορτογαλία, χρησιμοποιείτο για εμπορικά η δουλεία και το ελεφαντοστό. Έχει αναπτύξει το δεύτερη σημαντικότερο κέντρο εμπορίου στη Μοζαμβίκη. Το 1502 ο Βάσκο ντα Γκάμα έφτασε στο νησί. Αναπτύχθηκε σαν Μουσουλμανικό εμπορικό λιμάνι.
Στα τέλη του δέκατου όγδωου αιώνα, οι Πορτογάλοι άποικοι έχτισαν το Φρούριο του Σάο Τζοάο, που υπάρχει ακόμα, και η πόλη της Ίμπο, που τότε χρησιμοποιείτο για λίμάνι δουλείας, έγινε η δεύτερη πιο σημαντική μετά το Νησί Μοζαμβίκη.

Οικονομία

Το νησί της Ίμπο είναι γνωστό για τους αργυροχόους του.
1,2,3-προπανοτριαμίνη

Ονοματολογία

Η ονομασία «1,2,3-προπανοτριαμίνη» προέρχεται από την ονοματολογία κατά IUPAC. Συγκεκριμένα, το πρόθεμα «προπ-» δηλώνει την παρουσία τριών (3) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-τριαμίνη» φανερώνει ότι περιέχει τρεις (3) αμινομάδες ως κύριες χαρακτηριστικές ομάδες. Οι αριθμοί θέσης «1,2,3-» δηλώνουν τις θέσεις των ατόμων άνθρακα με τα οποία ενώνονται οι αμινομάδες, ώστε να διαχωρίζονται ισομερή θέσης, που θα είχαν όμοια ονομασία.

Με χλωριούχο αμμώνιο και οξοπροπανοδιάλη

Mε επίδραση αμμωνίας σε οξοπροπανοδιάλη παράγεται αρχικά 1,2,3-προπανοτριιμίνη και στη συνέχεια υδρογόνωση της τελευταίας 1,2,3-προπανοτριαμίνη. Marvel, C. S.; Jenkins, R. L. (1941), «Methylamine Hydrochloride», Org. Synth.; Coll. Vol. 1: 347</ref>:

Με αναγωγή αζωτούχων ενώσεων

1. Με αναγωγή 1,2,3-νιτροπροπανίου:
2. Με αναγωγή 1,2,3-προποτρανιμίνης:
Διάσκεψη της Μόσχας (1942)

Η Δεύτερη Διάσκεψη της Μόσχας μεταξύ των μεγάλων Συμμαχικών Δυνάμεων του Β΄ Παγκοσμίου Πολέμου έλαβε τόπο από τις 12 μέχρι τις 17 Αυγούστου του 1942.
Ο Ουίνστον Τσώρτσιλ, ο ειδικός απεσταλμένος του Προέδρου των ΗΠΑ Άβερελ Χάριμαν και ο ηγέτης της Σοβιετικής Ένωσης Ιωσήφ Στάλιν σχεδίασαν την Εκστρατεία στην Β. Αφρική και συζήτησαν για την αποβίβαση στρατευμάτων και το άνοιγμα ενός νέου μετώπου στη Βόρεια Γαλλία.
Διοργανώσεις Ε.Π.Σ. Ηλείας 1973–74

Κύπελλο Ηλείας

Τελικός
03 Μαρτίου 1974 Δάφνη Ανδραβίδας - Α.Ο Ζάκυνθος 4-4 παράταση (3-3) (5-4 πέναλτι) - εθνικό στάδιο Πύργου -
Φιλελεύθερη Συμμαχία

Οργανωτική δομή

Ανώτατο όργανο είναι το Συνέδριο, το οποίο εκλέγει κάθε δύο χρόνια μια 7μελή Συντονιστική Επιτροπή για τον συντονισμό των δράσεων του κόμματος. Ο πρόεδρος του κόμματος εκλέγεται από τη Συντονιστική Επιτροπή. Επιπλέον διαθέτει 6 θεματικές Πολιτικές Κινήσεις (Θεσμών, Κοινωνικής Συνοχής, Οικονομικής Ανάπτυξης, Ποιότητας Ζωής, Εξωτερικών/Άμυνας και Νεολαίας), στις οποίες συμμετέχουν ελεύθερα τα μέλη. Με δική τους πρωτοβουλία τα μέλη του κόμματος μπορούν να συστήσουν και Γεωγραφικές Πολιτικές Κινήσεις ενώ επίσης το καταστατικό θεσμοθετεί και επιτρέπει τάσεις εντός του κόμματος.

Eκλογικά αποτελέσματα

Συμμετείχε στις εθνικές εκλογές του 2007 λίγους μήνες μετά την ίδρυση της με υποψηφίους σε όλες τις περιφέρειες της Ελλάδας εκτός από την Πιερία, και συγκέντρωσε 0,1% των ψήφων καθιστάμενη 13ο κόμμα. Τα επιμέρους ποσοστά της κυμάνθηκαν μεταξύ 0,17%, με 544 ψήφους στην Α΄ Αθηνών και 0,04 % στη Λευκάδα.  
Το 2010 συμμετείχε στις αυτοδιοικητικές εκλογές μέσω της κίνησης Πορτοκαλί στον συνδυασμό Δικαίωμα στην Πόλη του Γιώργου Καμίνη που κέρδισε την Δημαρχία των Αθηνών. 
Στις εθνικές βουλευτικές εκλογές του 2012 συμμετείχε σε κοινό ψηφοδέλτιο με το κόμμα δράση του Στέφανου Μάνου, όπου έλαβαν την 12η θέση με το 1,8% των ψήφων.
Στις ευρωεκλογές του 2019 έλαβε 6.193 ψήφους που αντιστοιχεί σε ποσοστό της τάξεως του 0,11%.
Βουλευτικές εκλογές στο Μπενίν 2011

Βουλευτικές εκλογές στο Μπενίν διεξήχθησαν στις 30 Απριλίου του 2011, με χαμηλή προσέλευση στις κάλπες.
Αρχικά είχαν προγραμματιστεί για τις 17 Απριλίου 2011, όμως καθυστέρησε η διεξαγωγή τους. Στις εκλογές ο κυβερνητικός συνασπισμός που πρόσκειται στον πρόεδρο Γιαγί Μπονί παρουσίασε κέρδη κατά 6 έδρες. Η νίκη αυτή ήρθε έναν μήνα μετά τη διεξαγωγή των προεδρικών εκλογών, που είχαν ως αποτέλεσμα την επανεκλογή του Μπονί. Ο αρχηγός της αντιπολίτευσης, Αντριέν Ουνμπετζί αμφισβήτησε τα αποτελέσματα.

Εκστρατεία

Στις εκλογές πήραν μέρος συνολικά 20 κόμματα και 1.600 υποψήφιοι. Το μεγαλύτερο μέρος της αντιπολίτευσης ήταν ένας συνασπισμός κομμάτων με την ονομασία η Ένωση Φτιάχνει το Έθνος, της οποίας ο αρχηγός ήταν υποψήφιος στις προεδρικές εκλογές του 2006 με τη σημαία του Κόμματος Δημοκρατικής Ανανέωσης.
Αγγλικό πρωτάθλημα ποδοσφαίρου ανδρών 2001-02

Το πρωτάθλημα της περιόδου 2001-02 ήταν το 10ο από την καθιέρωση της Πρέμιερ Λιγκ. Πρωταθλήτρια αναδείχθηκε η Άρσεναλ για 12η φορά στην ιστορία της ακολουθούμενη στη βαθμολογία από την Λίβερπουλ. Θέση στο Champions League εξασφάλισαν επίσης η Μάντσεστερ Γιουνάιτεντ και η Νιούκαστλ.
Lada

Η Lada είναι ρωσική αυτοκινητοβιομηχανία που ανήκει στην AvtoVAZ, μια εταιρεία που ανήκει σήμερα στον γαλλικό όμιλο Renault. Τα πρώτα αυτοκίνητα που δημιούργησε η AvtoVAZ, με τεχνική υποστήριξη από την ιταλική Fiat, κυκλοφόρησαν στη Ρωσία υπό το εμπορικό σήμα Zhiguli, το οποίο σύμφωνα με την ιστορία προτάθηκε από τον Α.Μ. Τσέρνι. Όταν τα Λάντα εξήχθησαν σε ξένες αγορές, το εμπορικό σήμα Zhiguli κρίθηκε ακατάλληλο, επειδή ήταν δύσκολο για τους μη Ρώσους να το προφέρουν, ενώ επίσης υπήρξαν φόβοι ότι έμοιαζε πολύ με τη λέξη «ζιγκολό».
Η μάρκα Lada εμφανίστηκε το 1973 και από τότε έγινε το κύριο εμπορικό σήμα για τα οχήματα της AvtoVAZ. Το όνομα Λάντα προέρχεται από τους Βίκινγκ. Η μάρκα έχει μακρά ιστορία στη Ρωσία και είναι δημοφιλής και στις μετασοβιετικές χώρες. Τα οχήματα Λάντα σήμερα πωλούνται σε προσιτές τιμές και προσφέρουν καλή ποιότητα συγκριτικά με τη χαμηλή τιμή τους.
Τα κλειδιά για την επιτυχία της ήταν: ανταγωνιστική τιμή, αξιοπιστία, απλή μηχανική φιλική προς το περιβάλλον και ανεπιτήδευτη λειτουργικότητα. Το αυτοκίνητο κατασκευάστηκε με άδεια σε αρκετές άλλες χώρες. Η ανταγωνιστική τιμολόγηση και η ευκολία εξυπηρέτησης έκαναν τα Λάντα απαραίτητα για υπηρεσίες πολιτικής προστασίας, αστυνομίες και άλλες δημόσιες υπηρεσίες στην Ευρώπη, την Αφρική και την Καραϊβική. Ωστόσο, η Lada εξακολουθεί να διατηρεί ένα σχετικά χαμηλό κύρος ως όνομα, αν και αυτό έχει βελτιωθεί σημαντικά τα τελευταία χρόνια.
Μαυρίκιος Ερρίκος του Νασσάου-Χάνταμαρ

Βιογραφία

Ήταν ο μόνος γιος του Ιωάννη-Λουδοβίκου πρίγκιπα του Νασσάου-Χάνταμαρ και της Ούρσουλας, κόρης του Σίμωνα ΣΤ΄ κόμη του Λίππε.
Αώος

Φυσικό περιβάλλον

Ο ποταμός Αώος διαρρέει μεγάλο μέρος του εθνικού δρυμού Βίκου-Αώου. Στο τμήμα αυτό σχηματίζει χαράδρα ανάμεσα στις βόρειες πλαγιές της Τύμφης και των νότιων απολήξεων του Σμόλικα. Το μήκος της χαράδρας είναι συνολικά 8 χιλιόμετρα και το πλάτος της κυμαίνεται από 300 μέτρα ως 2,5 χιλιόμετρα. Η βλάστηση σ’ αυτό το τμήμα είναι ιδιαίτερα πλούσια. Στο εσωτερικό της χαράδρας είναι χτισμένη η Μονή Στομίου ενώ στην έξοδο της βρίσκεται το μεγάλο μονότοξο γεφύρι της Κόνιτσας, χτισμένο το 1870.
Μπαλταλήκιο

Επί τουρκοκρατίας κατά την οθωμανική νομοθεσία με το όνομα μπαλταλήκ, ή μπαλταλήκι, ή μπαλταλήκιο, όπως υιοθετήθηκε στην μετέπειτα ελληνική νομοθεσία φερόταν το δάσος που κατά κυριότητα ανήκε στο δημόσιο και που παραχωρούταν για εκμετάλλευση, ή ως κοινόχρηστο, στους κατοίκους ορισμένου χωριού ή παρακείμενης κωμόπολης.
Στην Ελλάδα με το νομοθετικό διάταγμα της 25 Σεπτεμβρίου του 1923 "Περί των δασών Θεσσαλίας των επί Τουρκοκρατίας χαρακτηριζομένων ως μπαλταληκίων" αναγνωρίστηκαν ομοίως τα μπαλταλήκια ως κοινοτικά. Επίσης και με το διάταγμα της 29 Ιουλίου του 1927 "Περί κυρώσεως του από 20 Ιανουαρίου 1926, Ν.Δ. "Περί επιβολής στρεμματικού φόρου επί των μπαλταληκίων" τα εις τις "νέες χώρες" υφιστάμενα μπαλταλήκια, παραχωρήθηκαν σε παρακείμενες κοινότητες μετά από σχετικές αποφάσεις του υπουργείου Γεωργίας.
Σιγισμούνδος Α΄ του Άνχαλτ-Ντεσάου

Βιογραφία

Ήταν γιος του Ιωάννη Β΄ πρίγκιπα του Άνχαλτ-Τσερμπστ και της Ελισάβετ, κόρης του Ιωάννη Α΄ κόμη του Χέννεμπερκ-Σλόιζινγκεν.
Το 1405 απεβίωσε στο Κόσβιχ και τον διαδέχθηκαν τέσσερις από τους γιούς του.
Θοδωρής Βλάχος

Βιογραφικά στοιχεία

Ο Θοδωρής Βλάχος γεννήθηκε στο Βόλο. Έχει αποτελέσει παίκτης του Ολυμπιακού από 1989 έως το 1998, και βοηθός προπονητή των Ντράγκαν Ματουτίνοβιτς, Ζόλταν Κάσας και Βέσελιν Τζούχο, από το 2000 έως το 2005.
Έκανε με επιτυχία το αγροτικό του ως πρώτος προπονητής στο Παλαιό Φάληρο και το 2011 επέστρεψε για να αντικαταστήσει τον Βαγγέλη Πάτερο, ως πρώτος τεχνικός της ομάδας πόλο του Ολυμπιακού με την οποία κατέκτησε το πανελλήνιο πρωτάθλημα του 2011.
Επίσκοπος Θηβών και Λεβαδείας Δοσίθεος Ασημακίδης

Πρώιμη ζωή και σταδιοδρομία

Ο Δοσίθεος Ασημακίδης γεννήθηκε στους Πετσάκους της πρώην Επαρχίας Καλαβρύτων, το 1807. Στα πρώτα χρόνια της σταδιοδρομίας του ανήκε ως Μοναχός στο Μοναχολόγιο της Ιεράς Μονής Παμμεγίστων Ταξιαρχών Αιγιαλείας. 
Το 1837 στην Ιερά Μονή Παμμεγίστων Ταξιαρχών, όταν ηγούμενος ήταν ο Μελέτιος Ροβήλος, ιδρύθηκε Ελληνικό Σχολείο, το οποίο είχε πολύ μεγάλη σημασία για την πνευματική ζωή και την εκκλησιαστική δράση και δύναμη της.  Ο Δοσίθεος Ασημακίδης που τότε ήταν μοναχός, αποτέλεσε τον έναν από τους δύο πρώτους δασκάλους του Σχολείου. Ο δεύτερος δάσκαλος ήταν ο Μητροφάνης Οικονομόπουλος που το 1852 χειροτονήθηκε Επίσκοπος Άνδρου και Κέας. Σύμφωνα με τις χειρόγραφες συγγραφές του που σώζονται στην βιβλιοθήκη του μοναστηριού, ο Δοσίθεος είχε σπουδαία θεολογική και φιλολογική κατάρτιση. 
Την περίοδο της Τουρκοκρατίας διετέλεσε ως διδάσκαλος στην Επαρχία Καλαβρύτων και μετέπειτα ως ιεροκήρυκας Αθηνών. 
Επιλέχθηκε από την Ιερά Σύνοδο στην θέση του Επισκόπου Θηβών και Λεβαδείας στην οποία διετέλεσε για είκοσι επτά χρόνια, το διάστημα 1858 έως το 1885. Ο Δοσίθεος αποτέλεσε τον πεντηκοστό όγδοο Επίσκοπο Θηβών και Λεβαδείας αντικαθιστώντας τον Αβράμιο. Ο διάδοχός του ήταν ο Ιερώνυμος Α΄.
Κύπελλο Κύπρου ποδοσφαίρου γυναικών 2010-11

Σύστημα διεξαγωγής

Στο κύπελλο Κύπρου 2010-11 συμμετείχαν οι 10 ομάδες του πρωταθλήματος Παγκυπρίου πρωταθλήματος ποδοσφαίρου γυναικών.
Διεξήχθη σε 4 γύρους. Στους πρώτους 3 γύρους έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Ο τελικός ήταν μονός και διεξήχθη σε ουδέτερο στάδιο.
BBC Two Βόρεια Ιρλανδία

Μετάδοση

Ο σταθμός εκπέμπει μέσω επίγειας ψηφιακής τηλεόρασης στη Βόρεια Ιρλανδία και μέσω δορυφόρου και καλωδιακής τηλεόρασης στο υπόλοιπο Ηνωμένο Βασίλειο.

Πρόγραμμα

Το κανάλι, σε αντίθεση με το κανονικό BBC Two, εκπέμπει κανονικό δελτίο ειδήσεων και κανονικό δελτίο καιρού.
Συχέμ

Η Συχέμ , ή Σικέμ, ή Σεκίμ, ήταν μια ιστορική και βιβλική πόλη στην αρχαία Παλαιστίνη στην ορεινή περιοχή της περιοχής του Εφραίμ, που αναφέρεται στην Παλαιά Διαθήκη.
Η πόλη αυτή βρισκόταν βόρεια της Βαιθήλ και της Σηλώ, δυτικά του Ιορδάνη ποταμού και νότια της Σαμάρειας, παρά το όρος Γαριζίν, η οποία και αναφέρεται σε εξιστορήσεις των πατριαρχών Αβραάμ και Ιακώβ, στην ανανέωση της διαθήκης του Ιησού του Ναυή με τον Γιαχβέ, καθώς και στην ιστορία του γιου του Γεδεών, του Αβιμελέχ, χαρακτηριζόμενη ως πρώτη πρωτεύουσα του Βορείου Βασιλείου του Ισραήλ. Στην πόλη αυτή ζούσαν οι Ευαίοι πολύ πριν την, με προτροπή του Γιαχβέ, εισβολή των Ισραηλιτών του Ιησού του Ναυή. Σήμερα η θέση της έχει ταυτιστεί με την πόλη Ναμπλούς.
Η Συχέμ αναφέρεται στα βιβλία Γένεση (12:6, 33:18, 34, 37:12 κέ), Ιησούς του Ναυή (κεφ.24), Κριτές (κεφ:9), Α' Βασιλέων (κεφ.:12).
Νικόλαος Πίκκολος

Βιογραφικό

Γεννήθηκε το 1792 και στις αρχές του 19ου αιώνα εγκαταστάθηκε στο Βουκουρέστι όπου σπούδασε στην  Ηγεμονική Ακαδημία με καθηγητές τον Λάμπρο Φωτιάδη και τον Κωνσταντίνο Βαρδαλάχο. Στην Ηγεμονική Ακαδημία δίδαξε και ο ίδιος, τη γαλλική γλώσσα, από το 1810 και για πέντε χρόνια, συγχρόνως δε μετείχε και στη Φιλολογική Εταιρία του Βουκουρεστίου που είχε ιδρύσει ο Ιγνάτιος της Ουγγροβλαχίας. Το 1815 ο Πίκκολος  ακολούθησε τον Βαρδαλάχο που πήγε να διδάξει μαζί με τον Νεόφυτο Βάμβα στην Ελληνική Σχολή της Χίου. Στη σχολή αυτή δίδαξε και ο ίδιος τη διετία 1815-16. Στη συνέχεια ακολούθησε τον Βαρδαλάχο και στην Οδησσό (1818) όπου παρουσίασε το θεατρικό έργο του Ο θάνατος του Δημοσθένους και μια μετάφραση του Φιλοκτήτη του Σοφοκλή και έπειτα μετέβη στο Παρίσι όπου σπούδασε ιατρική και μυήθηκε στη Φιλική Εταιρία. Εκει συνδέθηκε φιλικά με τον Αδ. Κοραή  και γνωρίστηκε με τον φιλέλληνα M.Fauriel με τον οποίο συνεργάστηκε για τη συλλογή ελληνικών δημοτικών τραγουδιών. Κατά την έναρξη της ελληνικής επανάστασης ο Πίκκολος ήταν στο Παρίσι και εργάστηκε για την ενίσχυση των επαναστατών στην Ελλάδα με χρήματα και εφόδια. Οι  ενέργειες όμως του Πίκκολου ενόχλησαν την Υψηλή Πύλη και έτσι έπειτα από πιέσεις της ο Πίκκολος αλλά και άλλοι λόγιοι αποδοκιμάστηκαν και αφορίστηκαν από το Πατριαρχείο. Το καλοκαίρι του 1822 επέστρεψε στην Ελλάδα και εγκαταστάθηκε στην Ύδρα όπου ανέπτυξε στενές σχέσεις με τους προκρίτους του νησιού και κυρίως με τους αδελφούς Κουντουριώτη. Αν και διορίστηκε μέλος της αποστολής για το συνέδριο της Ιερής Συμμαχίας στη Βερόνα το φθινόπωρο του ίδιου χρόνου τελικά δεν συμμετείχε λόγω ρήξης του με του Υδραίος προύχοντες ως προς το θέμα του ποιος θα ηγούνταν της αποστολής. Από το 1823 και για δύο χρόνια δίδαξε φιλοσοφία στην Ιόνιο Ακαδημία της Κέρκυρας, έπειτα γύρισε στο Παρίσι και συνέχισε τις ιατρικές του σπουδές στην Μπολόνια και στην Πίζα όπου έγινε διδάκτορας το 1829. Μέχρι το 1840 άσκησε την ιατρική στο Βουκουρέστι και στη συνέχεια έζησε στο Παρίσι όπου πέθανε το 1865. 
Το 1824 ο Πίκκολος εξέδωσε στην Κέρκυρα την ελληνική μετάφραση του Λόγου Περί της Μεθόδου του Καρτέσιου και τη μετάφραση μέρους της Λογικής των Αρνώ και Νικόλ με δικά του σχόλια. Επίσης μετέφρασε το έργο του Ντεκάρντ Λόγος περί μεθόδου και μέρος του έργου του Μπερναρντέν ντε Σαιν Πιέρ Παύλος και Βιργινία.
Την επόμενη χρονιά δημοσίευσε στο Παρίσι μια δική του μετάφραση γαλλικών διηγημάτων και το 1838 μια συλλογή ποιημάτων αρχαίων Ελλήνων και παλαιοτέρων δυτικοευρωπαίων ποιητών και εκδόσεις αρχαίων ελληνικών κειμένων. Λίγο πριν το θάνατό του εξέδωσε, το 1863, το έργο του Αριστοτέλη Περί Ζώων.

Εξωτερικός σύνδεσμος

https://web.archive.org/web/20131111165335/http://195.134.75.14/hellinomnimon/authors//Pikkolos.htm
Λαοδίκη Ε΄ της Συρίας

Βιογραφικά στοιχεία

Υπό τον κοινό κίνδυνο των Ρωμαίων και σε μία προσπάθεια ενίσχυσης των δεσμών των δύο Βασιλικών Οίκων, των Σελευκιδών με τους Αντιγονίδες, ο βασιλιάς της Μακεδονίας, Περσέας παντρεύτηκε τη Λαοδίκη το 178 π.Χ. Το ζευγάρι απέκτησε μαζί τουλάχιστον τρία παιδιά, τον Αλέξανδρο, το Φίλιππο και μία κόρη, της οποίας το όνομα δεν μας είναι γνωστό. Πιθανώς γιος τους υπήρξε και ο Ανδρίσκος. Η οικογενειακή αυτή ζωή έλαβε τέλος το 168 π.Χ. Μετά τη Μάχη της Πύδνας ο Περσέας, ηττημένος, μεταφέρθηκε αιχμάλωτος στη Ρώμη, μαζί με τα παιδιά του, όπου και διαπομπεύτηκαν στο Θρίαμβο που οργανώθηκε για το νικητή στρατηγό, Λεύκιο Αιμίλιο Παύλο. Ο Περσέας πέθανε λίγα χρόνια αργότερα, το 162 π.Χ. επί ιταλικού εδάφους. 
Η Λαοδίκη δεν είχε την ίδια τύχη: είχε επιστρέψει στο πατρικό της σπίτι στη Συρία, και τέθηκε υπό την προστασία του αδελφού της, Δημητρίου Α΄. Εκείνος προσέφερε το χέρι της στο βασιλιά Αριαράθη Ε΄ της Καππαδοκίας, ο οποίος όμως αρνήθηκε. Αυτό θεωρήθηκε προσβολή από το Δημήτριο, ο οποίος το 158 π.Χ., όταν ξέσπασε εμφύλιος πόλεμος στην Καππαδοκία ανάμεσα στον Αριαράθη και τον Οροφέρνη Β΄, τάχθηκε με το μέρος του δεύτερου. 
Σύμφωνα με μία εκδοχή, η Λαοδίκη παντρεύτηκε τον αδελφό της και είναι μητέρα του γιου και διαδόχου του, Δημητρίου Β΄ του Νικάτορος. Όταν ο Δημήτριος έχασε το θρόνο του και θανατώθηκε από τη συνασπισμένη δύναμη των εχθρικών προς αυτόν κρατών, η Λαοδίκη πέθανε μαζί του το 150 π.Χ.
Τζάκομο Καβεντόνε

Βιογραφικά στοιχεία

Ο Καβεντόνε ανήκε στη γενιά ζωγράφων που μαθήτευσε ή εμπνεύσθηκε από τον Αγκοστίνο Καρράτσι. Γεννήθηκε στο Σασσουόλο, κοντά στη Μόντενα, και μπόρεσε να κερδίσει μία τριετή υποτροφία για να μαθητεύσει κοντά στους Αννίμπαλε Καρράτσι και Μπερναντίνο Μπάλντι. Το 1609 παρεπιδήμησε στη Ρώμη επί ένα έτος, για να εργασθεί υπό τον Γκουίντο Ρένι, ενώ είναι γνωστό ότι εργάσθηκε στη Βενετία το 1612-1613.
Η σταδιοδρομία του ως ζωγράφου διακόπηκε από αρκετές κακοτυχίες: το 1623 έπεσε από σκαλωσιά σε μία εκκλησιά και το 1630 η σύζυγος και τα τέκνα του πέθαναν από πανώλη. Ο ίδιος έζησε ως το 1660 και πέθανε φτωχός.
Τα κυριότερα έργα του είναι η Προσκύνηση των Μάγων, οι 4 γιατροί, Ο Μυστικός Δείπνος και το αριστούργημά του, η μεγάλη σύνθεση για ιερό Παρθένος και Θείο Βρέφος εν δόξη μετά των Αγίων Πετρωνίου και `Αλο, που βρίσκεται σήμερα στην Πινακοθήκη της Μπολόνια (1614)
Σίμον Σύρκους

Βιογραφία

Ο Σύρκους αποφοίτησε από το Τμήμα Αρχιτεκτόνων του Πολυτεχνείου της Βαρσοβίας το 1922 ενώ λίγα χρόνια αργότερα (1949) δίδαξε και ως καθηγητής στο ίδιο πανεπιστήμιο. Επίσης, σπούδασε στην Ακαδημία Τέχνης της Κρακοβίας (1918-21) και στην Ecole des Beaux-Arts στο Παρίσι (1922-24). Κατά την περίοδο 1922-1924 έζησε στη Βαϊμάρη, το Βερολίνο και το Παρίσι, όπου ήρθε σε επαφή με το Μπάουχαους και το κίνημα του De Stijl. Η σύζυγος του Helena (1900-1982) υπήρξε η κύρια συνεργάτης του καθ όλη την διάρκεια της ζωής του.¹
Ο Σίμον και η Helena Σύρκους είναι οι ιδρυτές του κινήματος της Συστηματικής Κοινωνιολογίας στην αρχιτεκτονική της χώρας τους. Κατά την πρόταση τους και σύμφωνα με τον Σίμον εγκαθιδρύθηκε μια ομάδα καλούμενη 'Praesens' την οποία αποτελούσαν αρχιτέκτονες, ζωγράφοι και γλύπτες και διέδιδε τις αρχές της λειτουργικότητας των κτιρίων, της τυποποίησης και της προκατασκευής στην αρχιτεκτονική. Έμπνευση αποτέλεσαν πρακτικές εργασίες των Λε Κορμπυζιέ, Γιάκομπους Γιοχάνες Πίτερ Ουντ, Καζιμίρ Μαλέβιτς καθώς επίσης και κατασκευές κτιρίων σε διάφορες χώρες μεταξύ άλλων στην Γερμανία και τις ΗΠΑ. Η Helena και Σίμον δούλεψαν ενεργά για λογαριασμό του Διεθνούς Συνεδρίου και επιτηρούσαν το πρόγραμμα της χάρτας των Αθηνών (1933).
Μετά το 1945 άλλαξαν τις απόψεις τους ριζικά και τις προσάρμοσαν στο ύφος της σοβιετικής αρχιτεκτονικής. Την ίδια στιγμή έκαναν μια αυτοκριτική και διαχώρισαν τις απόψεις τους όχι μόνο από τον πόλεμο αλλά και από τους Λε Κορμπυζιέ και Καζιμίρ Μαλέβιτς. Κατά τη διάρκεια του Β΄ Παγκοσμίου Πολέμου,ο Σίμον κρατήθηκε φυλακισμένος στο Άουσβιτς και σε άλλα στρατόπεδα συγκέντρωσης στα εδάφη της Γερμανίας (1942 - 1945). Μετά τον πόλεμο, συμμετείχε στην ανάπτυξη της έννοιας της αστικής ανοικοδόμησης της Βαρσοβίας.

Έργο

Στη δεκαετία του 1920 και του 1930, σχεδίασε κτίρια ιδιωτικών κατοικιών που τα διέκρινε η λειτουργικότητα και μεταφέρουν τις τελευταίες τάσεις στην αρχιτεκτονική. Κατά τα έτη 1932-1934 ανέβασε επίσης πειραματικό θέατρο στη Βαρσοβία (Żoliborz). Από το 1940 μέχρι το 1960 εργάστηκε για την ενοποίηση των στεγαστικών προγραμμάτων, κυρίως στην περιοχή Koto στη Βαρσοβία (1947-1962)»
Ιβάν Ζορόσκι

Καριέρα

Ο Ζορόσκι υπέγραψε το πρώτο του επαγγελματικό συμβόλαιο το 2000 σε ηλικία 21 ετών με τη σερβική ΦΜΠ Ζελέζνικ, στην οποία αγωνίστηκε για τρία χρόνια έχοντας μάλιστα καταφέρει να κατακτήσει ένα Κύπελλο Σερβίας το 2003. Νωρίτερα και συγκεκριμένα το 2001 έκανε μια προσπάθεια μέσω των Ντραφτ του ΝΒΑ εκείνου του έτους να εξασφαλίσει κάποιο συμβόλαιο με ομάδα του καλύτερου πρωταθλήματος μπάσκετ του κόσμου, ωστόσο δεν κατάφερε να διακριθεί με αποτέλεσμα να μην επιλεγεί από καμία ομάδα και να επιστρέψει στη Σερβία και την ΦΜΠ Ζελέζνικ. Το 2003 μεταπήδησε στην Ρέφλεξ Βελιγραδίου, επίσης ομάδα της Σερβίας, στην οποία παρέμινε για μόλις ένα χρόνο.
Το 2004 αποφάσισε να αφήσει για πρώτη φορά στην καριέρα του τη Σερβία και ταξίδεψε με προορισμό την Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο χωρίς ωστόσο να καταφέρει να κατακτήσει κάποιο τίτλο.
Τη σεζόν 2005-06 αγωνίστηκε αρχικά με τη βελγική Σπιρού Σαρλερουά, κι έπειτα με τη ρωσική Δυναμό Μόσχας. Δεν κατάφερε να κατακτήσει κάποιο τίτλο με καμία από τις δύο ομάδες.
Την περίοδο 2006-07, αγωνίστηκε στην ισπανική Βαγιαδολίδ, ενώ το καλοκαίρι του 2007 επέστρεψε στην Ελλάδα για δεύτερη φορά στην καριέρα του, για λογαριασμό αυτή τη φορά του Πανιωνίου. Στην ομάδα της Νέας Σμύρνης αγωνίστηκε μέχρι το 2010, έτος κατά τη διάρκεια του οποίου μετεγγράφη στην ιταλική Τεράμο Μπασκέτ.
Τη σεζόν 2011-12 μεταπήδησε στην επίσης ιταλική Σούτορ Μοντεγκρανάρο και την αμέσως επόμενη σεζόν μετεγγράφη στην Ουμάνα Βανέτσια, η οποία αποτέλεσε και τον τελευταίο σταθμό της καριέρας του καθώς μετά το τέλος της αγωνιστικής περιόδου 2012-13 αποφάσισε να αποσυρθεί από την ενεργό δράση.

Διεθνείς συμμετοχές

Ο Ζορόσκι έχει κατακτήσει με την Εθνική ομάδα της Γιουγκοσλαβίας το χρυσό μετάλλιο στην Πανεπιστημιάδα που έλαβε χώρα στην Κίνα το 2001.
Boy Erased

Πλοκή

O Τζάρεντ Ίμονς ζει σε μία αμερικανική επαρχιακή πόλη και σε ηλικία 19 ετών κάνει coming out στους γονείς του. Τότε, αποφασίζουν να τον στείλουν να παρακολουθήσει ένα πρόγραμμα «θεραπείας της ομοφυλοφιλίας». Κατά τη διάρκεια της προγράμματος, ο Τζάρεντ συγκρούεται με τον επικεφαλής, Βίκτορ Σάικς.